गेहूं उपार्जन के लिए किसान अब 9 मार्च तक करा सकेंगे पंजीयन
खंडवा | समर्थन मूल्य पर गेहूं बेचने वाले किसानों को लिए एक राहतभरी खबर है। जिन किसानों ने अब तक गेहूं उपार्जन के लिए पंजीयन नहीं कराया है, वे अब 9 मार्च तक करा सकते हैं। गौरतलब है कि किसानों द्वारा ई-उपार्जन परियोजना पंजीयन की समयावधि 14 जनवरी से 14 फरवरी तक निर्धारित की गइ्र थी। जिसे बढ़ाकर 21 फरवरी एवं 25 फरवरी तक किया गया। समर्थन मूल्य पर गेहूं विक्रय करने के लिए 10.67 लाख किसानों ने पंजीयन कराया है। पंजीयन की अंतिम तिथि के कारण सभी किसानों ने अपने पंजीयन नहीं करा पाए हैं। किसानों की इस परेशानी को ध्यान में रखते हुए शासन की ओर से पंजीयन तारीख बढ़ा दी गई है।
hin_Deva hin_Deva